MikroTik

MikroTik (iš latv. mikrotīkls – mikrotinklas) – latviškas kompiuterių tinklų įrangos gamintojas, operacinės sistemos RouterOS plėtotojas. Gamina platų įrangos spektrą, nuo buitinių bevielių maršrutizatorių ar lauko antenų iki pramoninių cloud komutatorių, 5G sprendimų. Stambiausia privati kompanija Latvijoje. Gaminiai RouterOS Linux pagrindu kuriama tinklinė, licencijuojama operacinė sistema, skirta tinklų bei jų įrenginių valdymui. Plėtojama apeinant GNU GPL, mat nors pagrįsta atviro kodo Linux OS, viešai RouterOS išeitinis kodas, kaip to reikalauja GPL, neteikiamas. Tad neaišku, kas konkrečiai ir kaip pakeista, lyginant su originalia Linux. Galimybės RouterOS palaiko visas šiuolaikines tinklų administravimo funkcijas, įrangos integracijas, maršrutizacijos protokolus. Suderinama su visais kompiuterių tinklų standartais. Teikia praktiškai neribotas galimybes, įgalina bet kokio sudėtingumo lygio konfigūracijas bei technologijas ir kitas savybes. Kelios iš jų: Versijos RouterBOARD Maršrutizatorių serija, valdoma RouterOS. Gaminami įvairios paskirties ir galingumo, nuo kelioninių ir namudinių iki ypač galingų. Cloud Core maršrutizatoriai Cloud Core Router (CCR) – itin našių, didelio pralaidumo maršrutizatorių serija, skirta stambiems tinklo mazgams ar interneto tiekėjams. Yra gaminių su 72 branduoliais, apdorojančių 120 mln. duomenų paketų per sekundę, aptarnaujančių 200 Gbps jungtis ir pan. Pozicionuojami kaip ekonomiška alternatyva brangesnių kompanijų (pvz., Cisco ir Juniper su HPE) prekėms. Savybės Privalumai Atitiktis europiniams ir amerikietiškiems instituciniams standartams, saugumo reikalavimams ir serfitikatams; Kokybiška dokumentacija ir skaidri, nebrangi bei sklandi mokymų sistema; Platus įrangos asortimentas ir didžiulė ekosistema. Naujausi 5G/LTE sprendimai (pvz., 60 GHz antenos), IoT prekės (jungiamos per Bluetooth arba LoRa), DIY komplektai savo įrangos konstravimui, industrinio lygio maršrutizatoriai ir t. t.; Menkos kainos. Pagal savo galimybes ir kokybės kontrolę neturi konkurencijos, mat stipriai lenkia buitinių Asus, D-Link, Huawei, Linksys, Netgear, TP-Link, TRENDnet, ZyXEL ir analogiškų įrenginių funkcionalą. Neribojamos programinės įrangos galimybės, įskaitant pigiausius įrenginius už kelioliką eurų. Net pastarieji palaiko tokias profesionalias galimybes, kaip alternatyvūs ryšio kanalai ar kritinės pralaidos garantija, RADIUS duomenų bazė, nuotolinė stebėsena, SMS žinutės, tinklų sekliai, Wireguard VPN (klientavimas ir serveriavimas) ir pan. Pigiausi įrenginiai turi ribotas našumo galimybes, tačiau jie neapriboti programiškai; Skaidri kainodara. Jokių aktyvuojamų modulių, nuomos/prenumeratos (SaaS), atnaujinimo mokesčių ar kitų periodinių mokėjimų. Visi atnaujinimai parsisiuntimui tiekiami gamintojo svetainėje, be autorizacijos; Sklaida. Įranga veikia vidury vandenyno, Evereste, SpaceX Falcon infrastruktūroje. Konsultantų esama visame pasaulyje, tame tarpe ir Afrikoje, Azijoje, pietų Amerikoje ir pan.; Reguliarūs bendruomenės susirinkimai, vadinami MUM (MikroTik Users Meeting). Į nemokamas konferencijas, pradedamas dalykiniais pranešimais ir baigiamas neformaliu bendravimu, susirenka ir vieni kitus konsultuoja bei tarpusavyje bendrauja MikroTik darbuotojai, įrangos distributoriai, sertifikuoti specialistai, konsultantai bei patyrę tinklų specialistai; Vieninga operacinė sistema, kuri unifikuota visai įrangos gamai ir nuo konkretaus modelio praktiškai nepriklauso – nustatymas visur vienodas. Tai leidžia paprasčiau konfigūruoti, atlikinėti bandymus, keisti ar atnaujinti įrangą, atkartoti nustatymus, konsultuoti; Stabilumas ir patikimumas. Tinkamai sukonfigūravus ir ištestavus bei garantuojant patikimą energijos tiekimą, įrenginiai veiks ilgai; Realizuotos plačios skriptų ir savidiagnostikos galimybės. Trūkumai Nelabai intuityvus, techninio žargono reikalaujantis valdymas. Gali būti keblus nepatyrusiam, apie kompiuterių tinklus neišmanančiam vartotojui; Dauguma bevielių gaminių neatliepia naujausių WiFi standartų, tokių kaip beamforming, MU–MIMO, tarptinkinis ryšys per 802.11 k/r/v; Konservatyvus pramoninis (išorinis) gaminių dizainas; Gamintojas suteikia tik technines garantijas. Neteikia „oficialios“ tinklų priežiūros, neadministruoja įrenginių – privaloma tai atlikti savarankiškai arba samdyti išorės specialistus; Menkas dėmesys rinkodarai bei aptarnavimui su reputacija. Neturi tokios visuotinai pripažintos įtakos ir reikšmės, kaip stambūs JAV gamintojai. MikroTik ypač pamėgę besiplėtojantys regionai; Neatitinka NGFW/UTM koncepcijų; Nepalaikomas EIGRP (autorinis Cisco protokolas); Nėra integruotų/universalių įrenginių, palaikančių DLNA, Time Machine atsarginių kopijų sistemą, nuotolinius spausdintuvus, parsiunčiančių torrentus, atspindinčių išmaniojo namo sistemas ir pan. Šaltiniai Nuorodos Oficiali svetainė Kompanijos Facebook puslapis Kompanijos Youtube kanalas